MT
26.9.2023
Il-Ġurnal Uffiċjali tal-Unjoni Ewropea
L 237/939
INTERPRETAZZJONI TAL-IFRIC 6
Obbligazzjonijiet li jinħolqu mill-Parteċipazzjoni f’Suq Speċifiku — Skart ta’ Tagħmir Elettriku u Elettroniku REFERENZI
— L-IAS 8 Politika tal-Kontabbiltà, Bidliet fl-Istimi tal-Kontabbiltà u Erruri — L-IAS 37 Provvedimenti, Obbligazzjonijiet Kontinġenti u Assi Kontinġenti SFOND
1
Il-paragrafu 17 tal-IAS 37 jispeċifika li event obbliganti huwa event li jwassal għal obbligu preżenti li entità ma jkollha ebda alternattiva realistika għajr li ssalda.
2
Il-paragrafu 19 tal-IAS 37 jiddikjara li l-provvedimenti huma rikonoxxuti biss għal “obbligi li jirriżultaw minn eventi passati li jeżistu indipendentement minn azzjonijiet futuri tal-entità”.
3
Id-Direttiva tal-Unjoni Ewropea dwar Skart ta’ Tagħmir Elettriku u Elettroniku (Waste Electrical and Electronic Equipment, WEEE), li tirregola l-ġbir, it-trattament, l-irkupru u r-rimi tal-iskart li ma jagħmilx ħsara lill-ambjent, qanqlet kwistjonijiet dwar meta jenħtieġ li l-obbligazzjoni għad-dekummissjonar tal-WE&EE tkun rikonoxxuta.
IdDirettiva tagħmel distinzjoni bejn skart “ġdid” u “storiku” u bejn skart li ġej minn djar privati u skart li ġej minn sorsi li mhumiex djar privati.
Skart ġdid huwa relatat ma’ prodotti mibjugħa wara t-13 ta’ Awwissu 2005.
It-tagħmir tad-dar mibjugħ qabel dik id-data huwa kkunsidrat li jiġġenera skart storiku għall-iskopijiet tad-Direttiva.
4
Id-Direttiva tiddikjara li jenħtieġ li l-kost tal-immaniġġar tal-iskart għat-tagħmir storiku tad-dar jiġġarrab mill-produt­ turi ta’ dak it-tip ta’ tagħmir li jkun fis-suq matul perjodu li jkun speċifikat fil-leġiżlazzjoni applikabbli ta’ kull Stat Membru (il-perjodu tal-kejl).
Id-Direttiva tiddikjara li kull Stat Membru għandu jistabbilixxi mekkaniżmu biex ilprodutturi jikkontribwixxu għall-kostijiet b’mod proporzjonali “pereżempju, fi proporzjon għas-sehem rispettiv tagħhom fis-suq skont it-tip ta’ tagħmir.”
5
Diversi termini użati fl-Interpretazzjoni bħalma huma “sehem mis-suq” u “perjodu tal-kejl” jistgħu jkunu definiti b’mod differenti ħafna fil-leġiżlazzjoni applikabbli tal-Istati Membri individwali.
Pereżempju, it-tul tal-perjodu tal-kejl jista’ jkun ta’ sena jew ta’ xahar biss.
B’mod simili, il-kejl tas-sehem mis-suq u l-formuli għall-komputazzjoni talobbligu jistgħu jkunu differenti fil-leġiżlazzjonijiet nazzjonali varji.
Madankollu, dawn l-eżempji kollha jaffettwaw biss il-kejl tal-obbligazzjoni, li mhuwiex fil-kamp ta’ applikazzjoni tal-Interpretazzjoni.
KAMP TA’ APPLIKAZZJONI
6
Din l-Interpretazzjoni tipprovdi gwida dwar ir-rikonoxximent, fir-rapporti finanzjarji tal-produtturi, tal-obbligazz­ jonijiet tal-immaniġġar tal-iskart skont id-Direttiva tal-UE dwar il-WE&EE fir-rispett tal-bejgħ ta’ tagħmir tad-dar storiku.
7
L-Interpretazzjoni la tindirizza skart ġdid u lanqas skart storiku minn sorsi li mhumiex djar privati.
L-obbligazzjoni għal dak it-tip ta’ mmaniġġar ta’ skart hija koperta b’mod adegwat fl-IAS 37.
Madankollu, jekk fil-leġiżlazzjoni nazzjonali, skart ġdid minn djar privati jiġi trattat b’mod simili għal skart storiku minn djar privati, il-prinċipji talInterpretazzjoni japplikaw b’referenza għall-ġerarkija fil-paragrafi 10–12 tal-IAS 8.
Il-ġerarkija tal-IAS 8 hija relevanti wkoll għal regolamenti oħra li jimponu obbligi b’mod li huwa simili għall-mudell tal-attribuzzjoni tal-kostijiet speċifikat fid-Direttiva tal-UE.
KWISTJONI
8
L-IFRIC kien mitlub jiddetermina fil-kuntest tad-dekummissjonar tal-WE&EE x’jikkostitwixxi l-event obbliganti f’kon­ formità mal-paragrafu 14(a) tal-IAS 37 għar-rikonoxximent ta’ provvediment għall-kostijiet tal-immaniġġar tal-iskart: — il-manifattura jew il-bejgħ tat-tagħmir tad-dar storiku? — il-parteċipazzjoni fis-suq waqt il-perjodu tal-kejl? — it-tiġrib ta’ kostijiet fil-prestazzjoni ta’ attivitajiet tal-immaniġġar tal-iskart?